Az irreguláris migránsok feltartóztatására rendszerint a határvonalnál történő ellenőrzések során és a repülőtereken kerül sor, amikor e személyek megkísérlik elhagyni Ciprus területét, vagy pedig rendőrőrsökön, amikor e személyek nemzetközi védelem iránti kérelmet nyújtanak be.

A CYPOL 2016. évre vonatkozó adatai szerint a határvonalon keresztül Ciprus északi részéről a kormány ellenőrzése alatt álló területekre átkelő irreguláris migránsok száma növekedett. A migránsok száma 2016-ban 1499 volt, 2015-ben 1290, 2014-ben 970, 2013-ban 1043, 2012-ben pedig 1265. A határvonal átlépését követően feltartóztatott irreguláris migránsok a legnagyobb számban Szíriából (704-en), Szomáliából (217-en), Pakisztánból (141-en), Kamerunból (60-an) és Iránból (46-an) érkeztek. Ebből az 1499 irreguláris migránsból 1310 (87 %-uk) nyújtott be nemzetközi védelem iránti kérelmet a Ciprusi Köztársaságban, főleg szíriaiak (702-en).

Az ENSZ ciprusi békefenntartó erői (UNFICYP) támogatásával továbbra is igyekeznek megkönnyíteni a vallásgyakorlást, mint ez az ENSZ-főtitkár 2017. januári jelentésében is szerepel . Azonban a vallási szertartások engedélyeinek megszerzésével kapcsolatban növekvő nehézségekről tettek jelentést.

Bár nem tartozik a zöld vonalról szóló rendelet hatálya alá, a ciprusi török közösség egyoldalú bizalomépítő intézkedésként 2015-ben eltörölt néhány, a Ciprus északi részére a zöld vonalon keresztül történő átkelésre vonatkozó követelményt, ami továbbra is kedvező hatással volt az átkelések számára 2016-ban.

A ciprusi török közösség által gyűjtött adatok szerint emelkedett a kormány által ellenőrzött területekről a Ciprus északi részére átkelő ciprusi görög személyek száma (980 724) és az átkelő ciprusi görög járművek száma (346 609) is. A ciprusi török közösség adatai szerint az ellenkező irányba átkelő ciprusi török személyek száma (1 762 498) és a ciprusi török járművek száma (728 049) is emelkedett. 1 253 446 külföldi állampolgár lépett át a kormány ellenőrzése alatt álló területekről Ciprus északi részére.

A Bizottság a rendelet végrehajtásával kapcsolatban továbbra is építő jellegű párbeszédet folytat a Ciprusi Köztársaság illetékes hatóságaival, a keleti támaszponti terület igazgatási szerveivel, valamint a Ciprusi Török Kereskedelmi Kamarával.

Új termékek is megjelentek, például a növényi hulladékolaj. A határvonalon áthaladó kereskedelem egésze szigeten belüli kereskedelem volt.

A ciprusi török közösség továbbra is olyan kereskedelmi rendszert alkalmaz, amely elvileg tükrözi a zöld vonalról szóló rendeletben foglalt korlátozásokat. A ciprusi török érdekelt felek nyíltan elismerték, hogy ennek fő oka a helyi vállalkozások védelme. Ezt az intézkedést nem mindig következetesen tartják be.

A helyi lakosok és gazdálkodók által használt, Pergamos falujában vagy annak közelében lévő számos „nem engedélyezett átkelőhelyet” különösen nehéz ellenőrizni. A korábbi jelentésekben említettekhez hasonlóan ezek a „nem engedélyezett átkelőhelyek” továbbra is aggodalomra adnak okot, és a problémára a 2003. évi csatlakozási okmány 3. jegyzőkönyve 5. cikke (2) bekezdésének értelmében megfelelő megoldást kell találni. A keleti támaszponti terület kijelentette, hogy szükség esetén az irreguláris átkelőhelyek területére gyorsan mozgósítani lehet a személyzetet.

A keleti támaszponti terület tisztviselői továbbra is kiválónak értékelik a Ciprusi Köztársasággal folytatott együttműködésüket.

A két közösség képviselői rendszeres találkozókon vesznek részt a bűnözéssel és bűnügyekkel foglalkozó, mindkét közösséget magában foglaló és az ENSZ égisze alatt működő szakmai bizottság keretében. E bizottság kiterjesztéseképpen a két közösség létrehozta és továbbra is aktívan működteti a „közös kommunikációs irodát” is, amely fórumot biztosít a büntetőügyekben folytatott információcseréhez.

A CYPOL most is a korábbi évekkel megegyező kritériumok alapján értékelte, hogy az egyes személyek a határvonal irreguláris átlépésével érkeztek-e a kormány által ellenőrzött területekre: elsősorban az okmányaikban szereplő információk, a migránsok nyilatkozatai és egyéb bizonyítékok alapján.

Egy uniós finanszírozású projekt keretén belül a Ciprusi Török Kereskedelmi Kamara és a Ciprusi Kereskedelmi és Iparkamara a „Leading by Example” (Példamutatás) elnevezésű projektet továbbra is sikeresen hajtják végre. Ez a program fiatal ciprusi görögöknek és törököknek teszi lehetővé, hogy a zöld vonal túloldalán gyakornoki állást vállaljanak egy vállalatnál. A projekt célja a párbeszéd, a bizalom és az együttműködés, valamint a civil társadalmak – és ezen belül az üzleti közösségek – közötti megbékélés elősegítése Ciprus egész területén.

A CTKK továbbra is közérdeknek tekinti a kereskedelmi tilalom feloldását valamennyi élő állatra és állati termékre vonatkozóan, amennyiben ezek a termékek megfelelnek az uniós szabályoknak és rendeleteknek, a tejtermékeket is beleértve. A Bizottság jelenleg vizsgálja a tenyésztett hal kereskedelmének engedélyezésére irányuló kérést. A Ciprusi Köztársaság ismételten jelezte, hogy hajlandó megvizsgálni annak lehetőségét, hogy kibővítse a kormány által ellenőrzött területekre átszállítható termékek listáját.

2015 júliusában a Bizottság a zöld vonalról szóló rendelet módosítására irányuló javaslatot fogadott el. A javaslat célja meghatározni, hogy milyen ellenőrzési mechanizmust alkalmazzanak az 1151/2012/EU rendelet alapján bejegyzett termékmegnevezések hatálya alá eső áruk tekintetében, ahol a földrajzi alkalmazási kör a Ciprusi Köztársaság olyan területeire is kiterjed, ahol a Ciprusi Köztársaság kormánya nem gyakorol tényleges ellenőrzést. Ez a módosítási javaslat még mindig függőben van a beszámolási időszak végén. A javaslat alapja a Halloumi/Hellim sajtot érintő átmeneti megoldásra vonatkozó közös megegyezés, amely Ciprus újraegyesítéséig hajtandó végre, és amely Jean-Claude Juncker elnök 2015. július 16-i ciprusi látogatásán, az ő irányításával jött létre .

A Bizottság továbbra is igyekszik elősegíteni a határvonalon keresztül folytatott kereskedelmet.

Továbbra is elterjedt az árucsempészet, amely a határvonal földrajzi sajátosságait tükrözi. A határvonal mentén a szezonális problémáknak – különösen pl. a vadak/vadmadarak vagy a petárdák kormány ellenőrzése alatt álló területre (a keleti támaszponti területen keresztül is) történő szállításának – a kezelése érdekében ellenőrzési műveleteket folytatnak.

Az előző évekhez hasonlóan a ciprusi török kereskedők továbbra is arról számoltak be, hogy amikor termékeiket a kormány ellenőrzése alatt álló területek üzleteinek polcaira szeretnék eljuttatni, illetve ha e területeken áruikat és szolgáltatásaikat kívánják reklámozni, kereskedelmet akadályozó nehézségekkel szembesülnek. A kereskedők szerint a ciprusi görögök széles köre még mindig vonakodik ciprusi török termékeket vásárolni. Ezenfelül megemlítették, hogy mindkét közösség kereskedői sok adminisztratív problémával szembesülnek, amikor a másik közösséggel szeretnének üzleti kapcsolatba lépni. Lehetővé kell tenni, hogy mindkét oldal gazdasági szereplői szabadon, üzleti igényeik alapján alakíthassanak ki kereskedelmi kapcsolatokat.

A jelentéstételi időszakban a Ciprusi Köztársaság hatóságai továbbra is ugyanazokat a követelményeket alkalmazzák a feldolgozott élelmiszerekre, mint az élelmiszerekkel érintkezésbe kerülő anyagokra. A Bizottság vizsgálja az ügyet.

Ahogyan az előző évek jelentései is megállapították, a Ciprusi Köztársaság hatóságai az egészségügyi hatóságok által a Ciprus északi részén alkalmazott előállítási folyamatra vonatkozóan felvetett aggályok miatt nem engednek át feldolgozott élelmiszertermékeket. A Bizottság – a korábban leírtak szerint – továbbra is azon az állásponton van, miszerint a zöld vonalról szóló rendelet alapján semmi nem indokolja, hogy Ciprus északi részén az előállítási folyamat uniós szabályoknak való megfelelését értékelő helyszíni ellenőrzéseket hajtsanak végre. Bár a Ciprusi Köztársaság hatóságai a zöld vonalról szóló rendelet alkalmazása szerinti további vizsgálat céljából mintát vehetnek a termékekből, nem akadályozhatják meg minden feldogozott élelmiszer átkelését a határon. Ami a haszonjárműveket illeti, a jelentéstételi időszakban nem történt előrelépés ezzel a kérdéssel kapcsolatban.

Amint a korábbi jelentések is megemlítik, a ciprusi török haszonjárművek átlépése a kormány ellenőrzése alatt álló területekre még mindig megoldatlan, és egyelőre a 7,5 tonnát meghaladó súlyú ciprusi török haszonjárművek csak akkor léphetik át a határvonalat, ha rendelkeznek a Ciprusi Köztársaság által kibocsátott, az uniós vívmányoknak teljes mértékben megfelelő okmányokkal. A Ciprusi Köztársaság hatóságai arról tájékoztatták a Bizottságot, hogy rendelkezéseket léptettek életbe annak érdekében, hogy a ciprusi törökök számára megkönnyítsék a forgalmi engedélyekhez és a hivatásos járművezetői engedélyekhez való hozzájutást. A Bizottság meggyőződése, hogy e probléma megoldása sokat segítene a kereskedelem fellendítésén, mivel megkönnyítené az áruszállítást. Ezenkívül erősítené a kapcsolatokat a ciprusi gazdasági szereplők között, ezzel jelentősen hozzájárulva a két közösség közti bizalom erősítéséhez. A jelentéstételi időszakban nem történt előrelépés ezzel a kérdéssel kapcsolatban.

A határvonalon áthaladó kereskedelem akadályai továbbra is fennállnak, és a Bizottság és a ciprusi török fuvarozók szerint ez is oka a korlátozott kereskedelmi szintnek.

2.7. A Ciprusi Köztársaság kormányának tényleges ellenőrzésén kívül eső területeken való áthaladást követően a tényleges ellenőrzés alatt álló területekre visszavitt uniós áruk

A Ciprusi Köztársaság hatóságainak jelentése szerint 4 352 árucikket vittek vissza a kormány által ellenőrzött területekre azt követően, hogy azok áthaladtak a kormány ellenőrzésén kívül eső területeken. Említésre került, hogy ezek a mozgások akadálymentesen mennek végbe, és legnagyobb részük a Kato Pyrgos-Karavostasi és az Astromeritis-Zhodia átkelőhelyeken keresztül történik.

3. KÖVETKEZTETÉSEK

A korábbi jelentések megállapításaihoz hasonlóan a Ciprusi Köztársaság és a keleti támaszponti terület hatóságai által a határvonal engedélyezett átkelőhelyein végzett ellenőrzések és az itt tett erőfeszítések kielégítőek. A határvonalat szabálytalanul átlépő személyek száma nőtt, és a helyzetet gondosan figyelemmel kell kísérni. A Bizottság arra ösztönzi a támaszponti terület polgári adminisztrációját, hogy kielégítő megoldást találjon és küldjön ki megfelelő számú humánerőforrást a probléma rendezésére. A Bizottság változatlanul úgy véli, hogy kiemelkedően fontos az átkelőhelyeken megkövetelt előírások stabilitása, kiszámíthatósága és jogbiztonsága, valamint az uniós polgárok szabad mozgása.

2016-ban a Ciprusi Köztársaság szerint a határvonalon keresztül folytatott kereskedelem értéke 21,06 %-al emelkedett, 3 619 736 euróról 4 374 968,06-re, miközben azoknak az áruknak összértéke, amelyekhez kísérőokmányokat állítottak ki, 27,55 %-al nőtt 3 933 918 euróról 5 017 714 euróra. A kereskedelem legnagyobb részét a műanyag termékek tették ki, ezeket a friss hal, az építőanyagok és a burgonya követte. Az össznövekedés jelentős részét ez utóbbi termék kereskedelme teszi ki.

A Ciprusi Kereskedelmi és Iparkamara és a Ciprusi Török Kereskedelmi Kamara folytatta szoros együttműködését és az érdekképviselet biztosítását a ciprusi helyzet megoldása érdekében, amely véleményük szerint mindkét közösség számára gazdasági előnyökkel jár majd.

A jelentéstételi időszakban a kereskedelmet továbbra is akadályok hátráltatták. A Ciprusi Köztársaság továbbra sem engedélyezi a határvonal átlépését a 7,5 tonnánál nehezebb ciprusi török haszonjárműveknek, valamint a feldolgozott élelmiszereknek. 2016-ban nem történt előrelépés ezzel a kérdéssel kapcsolatban.

Összességében, miközben a zöld vonalról szóló rendelet továbbra is megfelelő alapot biztosít a Ciprusi Köztársaság kormányának ellenőrzése alatt álló területek vonatkozásában a személyek és áruk be- és kilépésének lehetővé tételéhez, a Bizottság továbbra is aggódik a termékek – a burgonya kivételével – alacsony szintű kereskedelme miatt. A Bizottság úgy véli, hogy a kereskedelem útjában álló, fentiekben említett akadályok megszüntetése jelentősen hozzájárulna a zöld vonalon átívelő kereskedelem növeléséhez, és reméli, hogy a két kamarának a két üzleti közösség közötti kapcsolatok megerősítését célzó munkája kiterjedtebb gazdasági kapcsolatokhoz vezet.

Mindezekkel együtt a Bizottság a Ciprusi Köztársasággal és a keleti támaszponti területtel folytatott hatékony együttműködésre támaszkodik a 866/2004/EK tanácsi rendelet hatékony végrehajtása érdekében. A Bizottság továbbra is figyelemmel kíséri a rendelet végrehajtását.